open-index/open-wikipedia-markdown huggingface dataset:
מירי רובין

**מירי רובין** (נולדה ב-28 בינואר 1956) היא היסטוריונית ופרופסור להיסטוריה של ימי הביניים והעת החדשה המוקדמת באוניברסיטת קווין מרי בלונדון.

## ביוגרפיה
רובין נולדה בשנת 1956 והחלה את לימודיה האקדמיים באוניברסיטה העברית בירושלים. לאחר מכן עברה לאוניברסיטת קיימברידג', שם קיבלה את הדוקטורט שלה. בקיימברידג' זכתה רובין במלגת מחקר ולאחר מכן במלגת מחקר לאחר הדוקטורט בגירטון קולג'.

תחומי המחקר של רובין כוללים את ההיסטוריה החברתית והדתית של אירופה בין השנים 1100 ל-1500. היא מתמקדת באינטראקציות שבין טקסים ציבוריים, כוח וחיי קהילה. רובין זכתה להכרה רבה בזכות מחקריה ובזכות ספריה, שזכו לשבחים בעיתונים ובכתבי עת אקדמיים. "הגרדיאן" כינה את ספרה "Hollow Crown" כ"ספר היסטוריה מפואר של ימי הביניים המאוחרים".

ה-TLS סקר את ספרה "Cities of Strangers" ותיאר אותו כ"ספר מחושב ופורץ דרך".

בשנת 2024 נשאה את הרצאות גיפורד על הנושא "הנשי והדמיון הדתי" באוניברסיטת אברדין.

מאז שנת 2020 משמשת רובין כנשיאת החברה ההיסטורית היהודית של אנגליה.

## ביבילוגרפיה

* 
* *Corpus Christi: The Eucharist in Late Medieval Culture* (Cambridge: Cambridge University Press, 1991), 
* *Church and City, 1000-1500: Essays in Honour of Christopher Brooke* (Cambridge: Cambridge University Press, 1992), , ed. with David Abulafia  and Michael Franklin
* *Framing Medieval Bodies* (Manchester: Manchester University Press, 1994), , ed. with Sarah Kay
* *The Work of Jacques Le Goff and the Challenges of Medieval History* (Woodbridge: Boydell Press, 1997), 
* *Gentile Tales: The Narrative Assault on Late Medieval Jews* (New Haven: Yale University Press, 1999), 
* *The Hollow Crown: A History of Britain in the Late Middle Ages* (London: Allen Lane, 2005), 
* *Love, Friendship and Faith in Europe, 1300-1800* (Houndmills: Palgrave Macmillan, 2005), , ed. with Laura Gowing and Michael Hunter
* *Mother of God: A History of the Virgin Mary* (Allen Lane, 2009), 
* *The Middle Ages: A Very Short Introduction* (Oxford: Oxford University Press, 2014).
* *Thomas of Monmouth, The Life and Passion of William of Norwich*, (London: Penguin, 2014), , trans. with an introduction Miri Rubin
* *Cities of Strangers: Making Lives in Medieval Europe* (Cambridge: Cambridge University Press, 2020), 


## הערות שוליים

## קישורים חיצוניים

קטגוריה:סופרים יהודים בריטים
קטגוריה:סופרות יהודיות
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בעלות תואר דוקטור מאוניברסיטת קיימברידג'
קטגוריה:בעלי תואר דוקטור מאוניברסיטת קיימברידג'
קטגוריה:סגל אוניברסיטת קווין מרי בלונדון
קטגוריה:ישראליות שנולדו ב-1956
קטגוריה:ישראלים שנולדו ב-1956
גדי כץ

**גד (גדי) כץ** (נולד ב-1937) הוא ראש עיריית אילת לשעבר, שכיהן בתפקיד בין השנים 1974 ו-1983.

## ביוגרפיה
נולד בכפר יהושע ב-1937. בגיל 6 עברה משפחתו לגבעתיים, שם גדל בשכונת בורוכוב. למד בתיכון שבח בתל אביב במגמת מכונאות. שרת בחטיבת הצנחנים, במסגרתה השתתף בפעולות התגמול ובמלחמת סיני, שבו צנח בקרב המיתלה. הוא עבר קורס קצינים, והשתחרר ב-1958 כסגן מפקד פלוגה. לאחר שחרורו החל לעבוד כמכונאי בחברת קו צינור אילת אשקלון (קצא"א). למד הנדסת מכונות בטכניון, ולאחר שקיבל את התואר עבר לאילת והיה למנהל מתקן קצא"א בעיר.

בשנת 1973 התמודד על ראשות רשימת המערך בבחירות לעיריית אילת שנערכו באותה שנה ולא נבחר, אך בעקבות אי-סדרים שנתגלו בהליך הבחירות נערכו בחירות חוזרות, שבהן זכה. בבחירות עצמן, שהתקיימו ב-31 בדצמבר, גבר כץ על מועמד הליכוד שמואל מלצר, ונבחר לראשות העיר. בבחירות ב-1979 נבחר לכהונה נוספת. בכהונה זו נחקר בחשד לשחיתות, אך התיק נסגר משלא נמצאו ראיות לפלילים.

בבחירות ב-1983 התמודד בראש הרשימה העצמאית "שי" מול מועמד המערך רפי הוכמן. בסיבוב הראשון גבר כץ על הוכמן אך בסיבוב השני הפסיד לו, ונותר חבר במועצת העיר. בשל לחץ מהמפלגה שיפרוש ממועצת העיר הוא עזב את אילת, והתמנה לנהל את מפעל הפלדה "איסכור" מקבוצת כור בקריית גת.

ב-1988 שב לאילת והחלים מפציעה קשה בתאונת דרכים. בבחירות ב-1989 התמודד שוב לראשות העירייה מול רפי הוכמן וגבי קדוש, אך קיבל רק כ-21% מהקולות. רשימתו זכתה לשלושה מושבים במועצת העיר. בבחירות ב־1993 התמודד במקום השני ברשימת הליכוד בראשותו של קדוש. בבחירות ב-1998 התמודד ברשימה עצמאית ולא עבר את אחוז החסימה.

כץ עומד בראש עמותה למען קשישים באילת ופעיל בתחום המאבק לשמירה על חופי מפרץ אילת.

## חיים אישיים
היה נשוי לוורדה, פסיכולוגית ומורה, ולהם שלושה ילדים. ב-1985 התגרש ממנה, ולאחר זמן התחתן בנישואים אזרחיים עם מרים (מירה) יסעור. השניים מתגוררים באילת.

## קישורים חיצוניים

* מועמד בתיסבוכת, העולם הזה, גיליון 2685 מתאריך 15 בפברואר 1989, עמ' 14–15.
*  (חלק א; חלק ב)
* דורית בן-נון הילד בן שמונים, באתר יום יום אילת, 19 בינואר 2017.

## הערות שוליים

קטגוריה:ראשי עיריית אילת
קטגוריה:ראשי רשויות מקומיות מטעם העבודה
קטגוריה:מהנדסי מכונות ישראלים
קטגוריה:בוגרי הטכניון - מכון טכנולוגי לישראל: הנדסת מכונות
קטגוריה:מנהלים ישראלים
קטגוריה:כפר יהושע: אישים
קטגוריה:גבעתיים: אישים
קטגוריה:בוגרי התיכון להייטק ואומנויות ע"ש שמעון פרס תל-אביב
קטגוריה:חיילי חטיבת הצנחנים
קטגוריה:חיילי צה"ל במלחמת סיני
קטגוריה:מנכ"לי כור תעשיות ובנותיה
קטגוריה:ישראלים שנולדו ב-1937
אי הפאפינים - חברים חדשים

**אי הפאפינים - חברים חדשים** (באנגלית: **Puffin Rock and the New Friends**) הוא סרט הנפשה בריטי-אירי לילדים המבוסס על סדרת הטלוויזיה "אי הפאפינים".

## עלילה
לאחר שביצה קטנה אחת נעלמת מאי הפאפינים (הקרויה בסרט "אי תוכי הים"), אונה ובבה יוצאים למסע להחזירה יחד עם חבריהם החדשים, פניקס, איזבל ומרווין.

## דמויות
* **אונה** (**OONA**): פאפינית כחולה, הדמות המרכזית בתוכנית.
* **באבא** (**BABA**): גוזל פאפין לבן, אחיה הקטן של אונה.
* **מוסי** (**MOSSY**): חדף חום, אוהב לאכול כמויות עצומות של אוכל.
* **סליקי** (**Silky**): גורת כלבי ים אפורה, מצטרפת לאונה ובאבא כשהם בים.
* **מאי** (**MAY**): ארנבת אפורה, מרגישה קצת אמיצה.
* **פלין** (**Flynne**): שועלה כתומה, לא אוהבת שמפחידים אותה.
* **בראני** (**Bernie**): סרטן נזיר, אוהב לספר עלילות במיוחד לאונה ובאבא.
* **אוטו** (**Otto**): ינשוף ירוק, מומחה בלעוף.
* **איזבל** (**ISABELLE**): פאפינית סגולה, נמלטה לאי הפאיפינים מסופה שהרסה את ביתה.
* **מרווין** (**MARVIN**): לוטרה מסוג זכר חום, נמלט לאי הפאפינים לאחר שהלך לאיבוד בים.
* **פניקס** (**Phoenix**): עוף חול כתום, נמלט לאי עם משפחתה של איזבל.

## קישורים חיצוניים

* 

קטגוריה:סרטי 2023
קטגוריה:סרטי הנפשה בריטיים
קטגוריה:סרטים באנגלית
מוניקה פדרסן

**מוניקה פדרסן** (Monika Pedersen, נולדה ב-21 בדצמבר 1978) היא זמרת מטאל גותי מדנמרק. קולה הוא מצו סופרן. היא ידועה בעיקר כזמרת של להקת Sinphonia וכזמרת של להקת המטאל הגותי של מורטן ולנד "סירניה" בשנים 2006–2007. בנוסף למוזיקה פדרסן היא גם ציירת.

## להקות ודיסקוגרפיה
* Anachorete - זמרת, בשנים 1993–?
* Black Lodge – זמרת, בשנים 1993–1995
** 1993	Black Lodge (Demo)
** 1995	Covet
* Sinphonia – זמרת, בשנים 1998–?
** 1999	Sinphonia (Demo)
** 2000	When the Tide Breaks
** 2002	The Divine Disharmony
** 2005	Silence (EP)
* Sirenia – זמרת, בשנים 2006–2007
** 2007	My Mind's Eye (Single)
** 2007	Nine Destinies and a Downfall
** 2007	Hi Five: Female Fronted Metal (Split)
* The World State – זמרת, בשנים 2012–2014

בנוסף השתתפה כזמרת אורחת במספר אלבומים אחרים.

## קישורים חיצוניים

קטגוריה:זמרות דניות
קטגוריה:מוזיקאי מטאל גותי
אימרה באן

**אימרה באן** (במקור **פרידלר** עד 1912, בהונגרית: **Bán Imre**; מזברן, 20 ביוני 1890 – בודפשט, 30 בנובמבר 1944) היה עורך דין יהודי-הונגרי, משפטן, היסטוריון של הטכנולוגיה. עבודתו כהיסטוריון הייתה פורצת דרך בתחום שעסק בו ויחיד במינו באותה התקופה בהונגריה.

## קורות חיים
אימרה פרידלר נולד במשפחה יהודית כבנם של דויד פרידלר ושל מריה ציגלר. הוא השלים את לימודי המשפטים שלו בנאג'ווארד. בשנת 1913, וקיבל תואר דוקטור במשפטים באוניברסיטת בודפשט למדע (שמה היום איניברסיטת אטווש לוראנד). בשנים 1915 עד 1918 לחם במלחמת העולם הראשונה כסגן (כבר במילואים).

ב-1920 הוא ניגש לבחינות לשכת עורכי הדין. בין 1920 לבין 1923, הוא שירת במחלקה המשפטית של התעשיות המאוחדות Nagybátony-Újlaki. בין 1923 לבין 1941, היה היועץ המשפטי וראש המחלקה המשפטית של מכרות הפחם שלגוטריאן Salgótarjáni Kőszénbánya Rt (אחד ממכרות הפחם הגדולות בהונגריה), ולאחר מכן סמנכ"ל החברה. בין 1932 לבין 1941 הוא היה גם ראש מחלקת לביטוח סוציאלי והיועץ המשפטי של ההתאחדות הלאומית לכרייה ולמטאלורגיה בהונגריה. ב-1941 פוטר מעבודתו בגלל מוצאו היהודי.

הוא עסק רבות בזכויות כרייה. אסף ופרסם את כל החוקים והתקנות שנגעו לכרייה בממלכת הונגריה. כריית הפחם ההונגרית השיגה תוצאות חשובות. באן חקר במחקר מקיף הן את התקופה המודרנית של המאה ה-20 והן את התקופה המוקדמת של המאות ה-18 וה-19. הוא היה המחבר של עבודת הסוציולוגיה ההונגרית הראשונה על המכרות.

לאחר הכיבוש הגרמני של המדינה (מבצע מרגרטה), הוא נרצח על ידי בריוני מפלגת צלב החץ.

ב-15 בספטמבר 1925 התחתן עם אנה סאנה בבודפשט.

## מחקריו ועבודותיו
* חוק הכרייה ההונגרי. האוסף המלא של החוקים, התקנות הצווים, וההחלטות בעלות חשיבות עקרונית בנוגע לכרייה (חלקים עם Ödön Alliquander ועם Ernő Tassonyi, בודפשט, 1931)
* נתונים על ההיסטוריה של כריית הפחם ההונגרית במאה ה-18. (בודפשט, 1934)
* ההיסטוריה של כריית הפחם בברנברג מ-1759 עד 1792 (בודפשט, 1936)
* חלוצי כריית הפחם ההונגרית (בודפשט, 1936)
* כורי פחם (עובדי בתי החרושת ההונגריים. תמונה חברתית. בודפשט, 1940)
* תוכניות תעלות להובלת הפחם ההונגרי בשלב הראשון של כריית הפחם במכרותו 1759–1830. (בודפשט, 1943)
* ההיסטוריה של כריית הפחם ההונגרית בשנים 1759–1918 (ההקדמה הביוגרפית נכתבה על ידי Jenő Faller ; פורסם בכתב העת של המחלקה למדע טכנולוגי של האקדמיה ההונגרית למדעים, VIII. 1953, מס' 3–4, פרסום עבודה לאחר מותו)

## לקריאה נוספת
* Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. (לקסיקון ביוגרפי הונגרי. עורכת ראשית אגנש קניירש)
* Névpont.hu (קורות חייו בנקודת שם)
* ינה פאלר : לזכרו של ד"ר אימרה באן (בודפשט, 1953)
* פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944., 1990–2002
* Révai új lexikona II. (הלקסיקון החדש של רוואי).
* Új magyar életrajzi lexikon (לקסיקון ביוגרפי הונגרי חדש).
## קישורים חיצוניים
* אימרה באן ביוגרפיה באתר Arcanum
## הערות שוליים

קטגוריה:עורכי דין יהודים הונגרים
קטגוריה:היסטוריונים יהודים הונגרים
קטגוריה:יהודים בצבא האוסטרו-הונגרי במלחמת העולם הראשונה
קטגוריה:בוגרי אוניברסיטת אטווש לוראנד בודפשט
קטגוריה:היסטוריונים שנספו בשואה
קטגוריה:עורכי דין שנספו בשואה
קטגוריה:הונגרים שנולדו ב-1890
קטגוריה:הונגרים שנפטרו ב-1944
ראצאלמש

**ראצאלמש** (בהונגרית: **Rácalmás**) היא עיר על גדת הדנובה במחוז פייר, בנפת דונאויווארוש.

## מיקום
העיירה ראצאלמש ממוקמת על הגדה הימנית של הדנובה כ-61 קילומטרים דרומית לבודפשט, 4 קילומטרים צפונית לדונאויווארוש, ליד כביש מהיר 6 וקו הרכבת פוסטסאבולץ'-דונאויווארוש-פקש.

## היסטוריה
האזור של ראצאלמש של היום היה מיושב כבר בתקופה הפרהיסטורית. ממצאים ארכאולוגיים מוכיחים שאנשים מהתקופה הנאוליתית ותקופת הברונזה התיישבו על גדת הלס המתנשאת מעל הדנובה. אבל גם קלטים, אווארים פאנוניים, לומברדים והונים עצרו שם.

לאחר התיישבות המדיארים במרכז אירופה התיישבו באזור שבטי המדיארים. התיעוד הראשון בכתב המתייחס ליישוב הוא משנת 1025, הוא מוזכר במכתב מענק מלכותי תחת השם Szigetfő. השם Szigetfő מופיע (מאוחר יותר) כשמו של נושא הגביע המלכותי Miklós Szigetfői. בשנת 1329 הוא כבר מוזכר תחת השם אלמש (השתייך למשפחת אלמש). במאה ה-16 התיישבו באזור יותר ויותר משפחות סרביות (בהונגרית ראץ-Rác) שנמלטו מהאימפריה העות'מאנית, ומכאן השם Rácalmás. לאחר גירוש הטורקים "אוחדו" היישובים אלמש, טיקוש וסיגטפה תחת השם Rácz Almás ב-1696.

מתוך 800 חיילי ראצאלמש במלחמת העולם הראשונה, 131 לא חזרו, והותירו מאחוריהם 54 אלמנות מלחמה ו-77 יתומי מלחמה. בין שתי מלחמות העולם, יותר ויותר אזרחי בודפשט גילו את היישוב עם מאפיינים טבעיים מעולים, בתי נופש נבנו בזה אחר זה ביישוב.

## אתרים בעלי עניין
* אחוזת ינקוביץ'
* שמורת הטבע איי ראצאלמש (האי הגדול)
* כפר ישן
* פארק המילניום
* אחוזת מודרוביץ'-באי
* שרידי כנסייה מימי הביניים
* כנסיית ראץ
* כנסייה אוונגליסטית והקלוויניסטית, כיכר סצ'ני
* קפלת ינקוביץ'

## ילידי המקום
* **[[איגנץ ברנה]]** (במקור **בראון**, 1854 – 1919) היה משפטן יהודי-הונגרי, שופט בית המשפט העליון ההונגרי.

## לקריאה נוספת
* סיפורו של ראצאלמש
* מורשת ראצאלמש (מגני הכפר)

## קישורים חיצוניים
* 

* האתר הרשמי של עיריית ראצאלמש
* ראצאלמש באתר tuzazom.com
* Rácalmás.lap.hu - אוסף קישורים
* שמורת הטבע איי ראצאלמש/מנהלת הפארק הלאומי דנובה-איפוי

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
פרוטיגר אירו

ממוזער| סגנון חזותי פרוטיגר אירו בעיצוב ממשק משתמש ( KDE Plasma 4 מ-2011)
**פרוטיגר אירו (Frutiger Aero)**, הנקרא גם **Web 2.0 Gloss**, הוא עיצוב ממשק משתמש ואסתטיקה אינטרנטית המבוססים על Windows Aero. שמו של העיצוב נובע משמו של אדריאן פרוטיגר, מעצב גופנים שווייצרי שהיה אחראי לרבים מהגופנים ההומניסטיים ששימשו לעיתים קרובות בממשקי מחשוב ישנים יותר. העיצוב מאופיין בשימוש הרב שלו בתכונות סקאומורפיות מבריקות ונוצצות יחד עם עיבודים ממוחשבים של טבע, אוויר ומים המוצגים לצד טכנולוגיות מודרניות. העיצוב היה פופולרי בשנות ה-2000 מכיוון שהאופי הסקאומורפי שלו נועד להפוך אותו לנגיש יותר לצרכנים, אך יצא משימוש בשנות ה-2010 עקב מעבר למינימליזם בעיצובי ממשק משתמש.

## מאפיינים
ממוזער| יצירת אמנות המשלבת מוטיבים אופייניים לפרוטיגר אירו כולל צבעים בהירים, מים, בועות, משטחים מחזירי אור ודגים טרופיים
ממוזער|צבעים בהירים ומרקמים מבריקים אופייניים לעיצוב פרוטיגר אירו
פרוטיגר אירו כולל בדרך כלל צבעים בהירים, סקאומורפיזם, מרקמים מבריקים וצילום בוקה. מוטיבים עיצוביים נפוצים כוללים שמיים כחולים, דשא, מים, כדורים מבריקים ודגים טרופיים. פילוסופיית העיצוב של פרוטיגר אירו תוארה בתור "רטרו-עתידנית " ומייצגת תקופה של "אופטימיות טכנולוגית", והאסתטיקה עצמה כונתה "משחקית" ו"מקסימליסטית".

אמנדה ברנן אמרה על פרוטיגר אירו כי "יש הרבה תקווה באסתטיקה הזו שאין ל- Y2K".

## היסטוריה

בעוד שהסגנון היה פופולרי מאמצע שנות ה-2000 ועד תחילת שנות ה-2010, המונח "פרוטיגר אירו" נכנס לשימוש נפוץ הרבה יותר מאוחר, ונטבע ב-2017 על ידי סופי לי מהמכון למחקר אסתטיקה לצרכנות כדי לתאר אסתטיקה פופולרית בערך מ-2005 עד 2013. במהלך תקופה זו, מכשירי מסך מגע החלו להיכנס לזרם המרכזי, ועיצובים סקאומורפיים וידידותיים שימשו כדי להתאים צרכנים חדשים לטכנולוגיה מבוססת מגע. מוצרים פופולריים המשלבים את מה שנקראא מאוחר יותר "פרוטיגר אירו" כוללים טכנולוגיה כמו הדור הראשון של אייפון, Samsung Galaxy S ו-Windows Vista, כמו גם משחקי וידאו כמו *The Sims 3* ו- *[[Fruit Ninja]]*. כמו כן, הפופולריות של האסתטיקה התפשטה מעבר לטכנולוגיה, ואת השפה העיצובית ניתן למצוא במוצרים נוספים של תקופת הזמן, כמו מזגנים, חומרי כביסה ורהיטים.

האסתטיקה ראתה מאז התעוררות בקרב הקהילה המקוונת, עם סרטונים המנתחים מגוון ממשקים שפורסמו ב-TikTok וב-YouTube תחת ההאשטאג #frutigeraero בשנת 2023. בנוסף, הסאברדיט, r/frutigeraero, הוקם כדי לדון בסגנון העיצוב הספציפי הזה. האסתטיקה צברה פופולריות בקרב דור ה-Z בין היתר בשל נוסטלגיה, וכיוון שהיא משמשת אלטרנטיבה מקסימליסטית לסגנונות תאגידיים מינימליסטיים מודרניים כגון Corporate Memphis. בנוסף, אמנדה ברנן הצהירה כי העניין המודרני עשוי לנבוע מהדימויים והאופטימיות הממוקדת בטבע של Frutiger Aero עקב חששות משינויי אקלים בקרב דור ה-Z.

## ראו גם
* בליס (תמונה)

## קישורים חיצוניים

## הערות שוליים

קטגוריה:נוסטלגיה
קטגוריה:ממשקי משתמש
קטגוריה:עיצוב גרפי
קטגוריה:עיצוב תעשייתי
יואל מוסקוביץ'

הרב **יואל מוסקוביץ' ** (ה'תקע"ח, 1818 – י"ג בניסן ה'תרמ"ו, אפריל 1886) היה אדמו"ר רומני, מייסד חסידות שאץ בסוצ'אבה שבחבל בוקובינה.

## קורות חייו
נולד בשנת תקע"ח (1818) בעיר סטנוב לרבי חיים מסטאנוב, בנו של רבי יוסף מיאמפולה, בנו של רבי יחיאל מיכל מזלוטשוב. לאחר חתונתו עם בתו של רבי מאיר מפרמישלאן התגורר בסמוך אליו והיה קרוב אליו מאוד. לאחר פטירת חותנו בשנת ה'תר"י, היה למנהיגם של רבים מחסידי פרמישלאן בעיירה ויבראניווקה  שבגליציה. בסביבות שנת ה'תר"ם (1880) עבר לעיר סוצ'אבה (בהגייה היהודית "שוֹץ") שם החל לשמש כאחד האדמו"רים המרכזיים בחבל בוקובינה. היה ידוע בנדיבות וחלוקת כספים רבים לצדקה, על מצבתו נכתב "קידש מהונו אחת מחמישה". בשבת הגדול תרמ"ו נפל למשכב ולמחרת, בי"ג בניסן, נפטר ונטמן בבית הקברות היהודי בשאץ. ארונו וארון אשתו הועלו לארץ בשנת 1978 ונטמנו מחדש בבית הקברות היהודי בהר הזיתים.

## משפחתו
בגיל 14 (שנת ה'תקצ"ב) נישא למרים חיה, בתו של רבי מאיר מפרמישלאן (נפטרה ב-1903). נודעה בצדיקותה וחסידים רבים אף הגישו לה קוויטל. לאחר מות אביה ירשה את מקל ההליכה שלו וביקשה כי יקבר עימה.

ילדיו:
* הרב מרדכי יוסף משה (נפטר בי"א בסיוון ה'תרפ"ט) – אדמו"ר בסוליצא. אביו של רבי שלום משאץ
* הרב אלתר אהרן אריה (נפטר בז' באלול ה'תרע"א) – אדמו"ר בפודול.
* הרב מאיר (נפטר בכ"ג באדר א' ה'תרפ"א) – ממלא מקום אביו בשאץ.
* ינטא לאה – נישאה לבן דודה הרב יעקב שלמה שמרלר, אדמו"ר מפרמישלאן בגורא הומורי.
* שלומצא – נישאה לרב אברהם זרח אריה לייב הלפרין, האדמו"ר מברז'אן.
* בת נוספת נישאה לרב משה אייזקסון.

## הערות שוליים

קטגוריה:אדמו"רי בית זלוטשוב
קטגוריה:רבנים גליציאנים
קטגוריה:רבנים רומנים
קטגוריה:יהודים מבוקובינה
קטגוריה:יהודים הקבורים בהר הזיתים: חלקת גליציה
קטגוריה:ילידי 1818
קטגוריה:נפטרים ב-1886
שי טייב

**שי חיים טייב** הוא קצין בצה"ל בדרגת תת-אלוף המשרת כראש חטיבת תכנון ומנהל כוח האדם.

## ביוגרפיה
שי טייב התגייס לצה"ל ושירת במספר תפקידי משא"ן במטה ובשדה בהם ראש ענף תכנון כוח אדם סדיר.

בשנת 2016 הועלה לדרגת אל"ם ומונה לקצין משא"ן פיקוד הצפון. בשנת 2018 מונה לראש מחלקת סדיר בחטיבת כוח אדם בזרוע היבשה. בתפקיד זה שירת עד דצמבר 2022. בשנת 2019 למד ב.

במרץ 2023 קודם לתפקיד ראש חטיבת תכנון ומנהל כוח האדם באגף כוח אדם. הוא נכנס לתפקיד זה ב-14 ביוני 2023 והועלה לדרגת תת-אלוף.

במהלך מלחמת חרבות ברזל שימש טייב כנציג צה"ל בדיוני ועדת החוץ והביטחון העוסקים בגיוס בני ישיבות חרדים. בתחילת 2024 לקח חלק בוועדת שקדי, שמונתה על ידי שר הביטחון יואב גלנט ונועדה "לרכז, לגבש ולהוביל מהלך שיאפשר מימוש גיוס חרדים לצה״ל." ב-15 ביולי 2024 הותקף על ידי קבוצת חרדים קיצוניים, בעת שקיים פגישה עם האלוף דוד זיני אצל הרב דוד לייבל, ראש ישיבה חרדי הפועל להקמת חטיבה חרדית חדשה.

טייב בעל תואר ראשון בלוגיסטיקה ובכלכלה ותואר שני במשפטים ללא משפטנים.

טייב נשוי ואב לשלושה בנים. הוא חוזר בתשובה ומנהל אורח חיים דתי.

## הערות שוליים

קטגוריה:תתי-אלופים בצה"ל
קטגוריה:בוגרי המכללה לביטחון לאומי
קטגוריה:ראשי חטיבת התכנון ומנהל כוח האדם
קטגוריה:ישראלים שנולדו במאה ה-20
שאהד 171

**שאהד 171 סימורג** הוא כלי טיס בלתי מאויש עם כנף מעופפת תוצרת איראן.

הכלי מבוסס על מל"ט אמריקאי מסוג RQ-170 שנתפס על ידי איראן ב-2011, עבר הנדוס לאחור ושונה לשאת טילים מונחים. זהו אחד משני מל"טים איראניים בכנף מעופפת המבוססים על ה-RQ-170, יחד עם הסאעקה, גרסה קטנה יותר.

## משמעות השם
"סימורג" היא מילה פרסית שמקורה בפרסית אמצעית 𐭮𐭩𐭭𐭬𐭥𐭫𐭥 *[[סימורג|sēnmurw]]*, שהייתה ציפור במיתולוגיה הפרסית.

## עיצוב
הסימורג הוא RQ-170 בהנדוס לאחור. ישנן מספר גרסאות לא ידועות, אחת מהן שונתה על מנת לחמש אותו ב-4 טילים.

## קישורים חיצוניים

## הערות שוליים

קטגוריה:כלי טיס בלתי מאוישים איראניים
קטגוריה:איראן: כלי טיס צבאיים
קטגוריה:אמצעי לחימה איראניים
טעמים (תוכנית טלוויזיה)

200px|ממוזער|שמאל|סמליל התכנית בשנות ה-90
**טעמים** הייתה תוכנית בישול שהגיש השף צחי בוקששתר, אשר שודרה בערוץ חינוכית 2 ובהמשך בערוץ 2. התוכנית הייתה אחת מתוכניות הבישול הראשונות בטלוויזיה ששודרה בימי שישי אחר הצהריים במשך 11 שנים עד לשנת 2009.

## היסטוריה
בשנתה הראשונה הגישה את התכנית הקולינרית הילה אלפרט.
החל מהעונה השנייה, הנחה את התכנית בוקששתר, שף מסעדת "התרווד הוורוד" שאירח שפים ישראליים ומחוצה לה, עימם בישל עימם מתכונים שונים.
בנוסף, הוצגו בתוכנית קטעי קישור בהם נראו יעדי תיירות קולינריים, ושפים בינלאומיים שהציגו מתכונים שונים שבוקששתר קריין את פועלם. מפיקי התכנית היו גבריאלה וינגרטן ואשר גת והיא צולמה באולפני ג.ג. ומימד.

בשנת 2002 יצא לאור ספר הבישול "טעמים: אוכל, יין וחו"ל", אותו כתב בוקששתר יחד עם עורך התוכנית יוג'ין וולף. את הספר ערכה אלינוער רבין.

התכנית שודרה בהמשך בשידורים חוזרים בערוץ 2.
לאחר ירידתה מהמסך הוא הנחה תוכנית דומה בשם "מישהו לבשל איתו" בשידורי רשת ב-2011.

פתיח התוכנית היה הנעימה "Arrival"  של הזמר סטינג.

מתכוני התוכנית הופיעו במדור הבישול בגיליון לאישה בשבוע העוקב.

## ראו גם
*שום, פלפל ושמן זית

## קישורים חיצוניים

* אתר התוכנית טעמים
* פלייליסט תוכניות בערוץ כאן חינוכית
* 

## הערות שוליים

קטגוריה:תוכניות טלוויזיה ישראליות
קטגוריה:תוכניות אירוח ישראליות
קטגוריה:תוכניות בישול
קטגוריה:תוכניות טלוויזיה ישראליות שעלו לשידור בשנת 1997
קטגוריה:הטלוויזיה החינוכית הישראלית: תוכניות וסדרות
שמואל טננבוים

**שמואל טננבוים** (נולד ב-1953) הוא שופט, לשעבר נשיא בית הדין האזורי לעבודה בבאר שבע.

## ביוגרפיה
נולד בישראל. למד בישיבה התיכונית ברעננה וסיים את לימודיו בשנת 1971. בשנים 1972–1976 שירת בצה"ל במסלול ישיבת הסדר, כחלק מישיבת הכותל.

בשנים 1979–1981 התמחה במשרד עורכי דין, כשבשנת 1981 סיים לימודי משפטים באוניברסיטת בר-אילן והוסמך כעורך דין. בין השנים 1981–1998 עבד כעורך דין שכיר ולאחר מכן כעורך דין עצמאי.

בספטמבר 1998 מונה לשופט בבית הדין האזורי לעבודה בתל אביב. בינואר 2011 מונה לסגן נשיאת בין הדין האזורי בתל אביב ובספטמבר 2017 מונה לנשיא בית הדין האזורי לעבודה בבאר שבע.

במרץ 2023 פרש לגמלאות, אך בנובמבר 2023 פורסם כי ימונה מחדש כשופט עמית באופן זמני בבית הדין לעבודה, לאור המחסור בשופטים במערכת על רקע אי כינוס הוועדה לבחירת שופטים בתקופת המאבק על הרפורמה המשפטית.

בספטמבר 2008 קבע כי אין לשלול פנסיה מעובד גם במקרים בהם המעסיק לא הפריש לו כנדרש לקרן הפנסיה.

בינואר 2010 הורה לחברת HOT לבטל את פיטוריו של מוביל ההתארגנות בחברה.

בשנת 2015 פסק פיצויים על סך 100 אלף שקלים לטובת עובדת עיתון המודיע שפוטרה לאחר שחזרה מחופשת לידה.

בשנת 2017 פסק כי רשת ההמבורגרים BBB תשלם 109 אלך שקלים הפרשי שכר ושעות נוספות לעובד אריתראי שעבד בה כשנתיים כשוטף כלים עם תלושי שכר פיקטיביים.

## הערות שוליים

קטגוריה:נשיאי בתי הדין האזוריים לעבודה
קטגוריה:בוגרי ישיבת בני עקיבא רעננה
קטגוריה:בוגרי אוניברסיטת בר-אילן: משפטים
קטגוריה:בוגרי ישיבת הכותל
קטגוריה:ישראלים שנולדו ב-1953
האוניברסיטה הטכנית של המבורג

**האוניברסיטה הטכנית של המבורג** (בגרמנית: **Technische Universität Hamburg**, בראשי תיבות: **TUHH**) היא אוניברסיטת מחקר הממוקמת בהרבורג  שבהמבורג, גרמניה.

האוניברסיטה נוסדה בשנת 1978, והחל משנת 1982 מועברות בה הרצאות. כ-100 פרופסורים ועוד כ-1475 עובדי צוות עובדים באוניברסיטה.

## היסטוריה
### הקמה
תוכניות להקמת אוניברסיטה טכנית באזור אלבה התחתון שבהמבורג החלו כבר בשנת 1928, אז כתב מקס ברואר, מי שעתיד להיות ראש עיריית המבורג, את התזכיר "האוניברסיטה הטכנית באלבה התחתון", בו התבטא בעד הקמת אוניברסיטה טכנית באזור האלבה התחתון.

האוניברסיטה נוסדה לבסוף ב-22 במאי 1978 תחת השם **האוניברסיטה הטכנית של המבורג-הרבורג**, ב-1980 החלה פעילות מחקרית באוניברסיטה, וב-1982 החלו הלימודים האקדמיים באוניברסיטה.

בשנת 1979 הוקמה ספריית האוניברסיטה.

### פיגועי 11 בספטמבר
ממוזער|180x180 פיקסלים|מוחמד עטא באוניברסיטה הטכנית של המבורג, 1993.
לאחר פיגועי 11 בספטמבר, קושרה האוניברסיטה לפיגועים ולמפגעים, כיוון שחלקם ובראשם מוחמד עטא למדו באוניברסיטה, שם הקימו את תא הטרור המכונה "תא המבורג".

### בהווה
ב-29 במאי 2018 שונה שם האוניברסיטה כך שלא יכיל את שם המחוז הרבורג. אם זאת הקיצור TUHH נשאר ללא שינוי.

החל מיוני 2021 נשיא האוניברסיטה הוא אנדראס טים-גיל.

## נשיאי האוניברסיטה

## מוניטין ודירוג

לפי הדירוג של חברת QS לשנת 2024, האוניברסיטה דורגה במקום ה 1401–1500 בדירוג העולמי, ובין המקום ה-47 ל-49 בדירוג הארצי. לעומתה, הדירוג של חברת THE לשנת 2024, שם את האוניברסיטה במקום ה 501–600 בדירוג העולמי, בין המקום ה-42 ל-45 בדירוג הארצי ובמקום ה-114 בדירוג האוניברסיטאות הצעירות.

## קישורים חיצוניים

## הערות שוליים

קטגוריה:גרמניה: אוניברסיטאות ומכללות
קטגוריה:המבורג: חינוך
דניאל מונה טרואיט

**דניאל מונה טרואיט** (באנגלית: **Danielle Moné Truitt;** נולדה ב-2 במרץ 1981) היא שחקנית אפרו-אמריקאית.

## ראשית חייה
טרואיט נולדה וגדלה בסקרמנטו, קליפורניה. היא הייתה מיס בלאק סקרמנטו לשנת 2000 ולמדה תיאטרון ומחול באוניברסיטת מדינת סקרמנטו, בה סיימה את לימודיה ב-2004. היא עבדה לזמן קצר בבנקאות לאחר סיום הלימודים, לפני שהצטרפה לחברת תיאטרון מקומית.

## קריירה
טרואיט כיכבה ב-2017 בסדרה "Rebel"  החל מ-2021 היא מככבת כסמלת המשטרה איאנה בל בסדרה "חוק וסדר: פשע מאורגן" בה מככב גם כריסטופר מלוני.

## חיים אישיים
טרואיט הייתה נשואה לקלווין טרואיט החל משנת 2007, אך בשנת 2021 פרסמה שהנישואים הסתיימו. יש לה שני ילדים.

## פילמוגרפיה
### קולנוע

### טלוויזיה

### משחקי וידאו

## קישורים חיצוניים

## הערות שוליים

קטגוריה:שחקניות קולנוע וטלוויזיה אפרו-אמריקאיות
קטגוריה:אמריקאיות שנולדו ב-1981
קטגוריה:אמריקאים שנולדו ב-1981
אלה אמהוף

**אלה רוז אמהוף** (באנגלית: **Ella Rose Emhoff**; נולדה ב-29 במאי 1999) היא אמנית ומעצבת אופנה אמריקאית ממוצא יהודי. היא בתו של האדון השני של ארצות הברית דאגלס אמהוף ובתה החורגת של סגנית נשיא ארצות הברית קמלה האריס.

## ביוגרפיה
אמהוף נולדה לדאגלס אמהוף, עורך דין בתיקים הקשורים לתחום הבידור ולקרסטין אמהוף (לבית מקקין), מפיקת סרטים ולה אח בוגר בשם קול. היא קרויה על שם זמרת הג'אז הידועה אלה פיצג'רלד. אף על פי שאביה הוא יהודי, אמהוף סיפרה כי לא קיבלה חינוך יהודי, ולכן אינה מזדהה כיהודייה. הוריה התגרשו ב-2008. באוגוסט 2014, אביה התחתן עם קמאלה האריס, שהייתה באותה העת התובעת הכללית של קליפורניה. ב-2016, אמה החורגת נבחרה לכהן כחברת הסנאט מטעם מדינת קליפורניה וב-2021, נבחרה לתפקיד לסגנית נשיא ארצות הברית לאחר שרצה עם ג'ו ביידן בבחירות לנשיאות ארצות הברית שנערכו ב-2020.

אמהוף למדה בבית ספר פרסונס לעיצוב שבניו יורק, שם התמחתה בעיצוב אופנה והיא סיימה את לימודיה במאי 2021.

ב-20 בינואר 2021, אמהוף השתתפה בהשבעה של ג'ו ביידן בוושינגטון די. סי., שם הושבעה אמה החורגת כסגנית הנשיא ה-49 של ארצות הברית. היא קיבלה תשומת לב תקשורתית בטקס ההשבעה בשל השמלה והמעיל עטור תכשיטים (בעיצובה של חברה האופנה האיטלקי Miu Miu) אותם לבשה בהשבעה. לאחר ההשבעה, מספר העוקבים של אמהוף באינסטגרם גדל מ-50,000 עוקבים ליותר מ-300,000 תוך פחות משבוע, והייתה עלייה של כ-455% בחיפוש שמה באינטרנט בשש השעות לאחר ההשבעה.

### קריירה
[ממוזער|אלה (מימין) ואחיה קול (משמאל) ב[ההשבעה של ג'ו ביידן לנשיאות ארצות הברית, ינואר 2021]]

אמהוף מעצבת ז'קטים, כובעים, מעילים ומכנסיים קצרים סרוגים. היא גם מוכרת קרמיקה וציורים פרי יצירתה.

בינואר 2021, אמהוף הוחתמה על ידי סוכנות הדוגמנות IMG . היא זכתה לתשומת לב תקשורתית רבה, בעיקר מה-BBC ומהניו יורק טיימס על כך שיש לה קעקועים והיא לא מגלחת את שיער בית השחי שלה.

## חיים אישיים
אמהוף מתגוררת בברוקלין וידועה בתמיכתה הרבה בזכויות להט"ב, במיוחד בזכויות טרנסג'נדרים. היא פעילה בהפגנות פרו-פלסטיניות מאז פרוץ מלחמת חרבות ברזל.. אמהוף נמצאת בזוגיות עם עורך מגזין האופנה לגברים GQ, סם הין.

## קישורים חיצוניים
* 

* 

## הערות שוליים

קטגוריה:פעילים למען זכויות להט"ב בארצות הברית
קטגוריה:משפחת האריס
קטגוריה:אמריקאים ממוצא יהודי
קטגוריה:מעצבי אופנה אמריקאים
קטגוריה:אמריקאיות ממוצא יהודי
קטגוריה:אמריקאים שנולדו ב-1999
קטגוריה:אמריקאיות שנולדו ב-1999
מסה ומריבה

**מסה ומריבה** הוא סיפור תנכ"י שנכתב בפרשת בשלח. ה' הורה למשה להכות בסלע ויצאו ממנו מים, בניגוד למי מריבה בהם ההוראה הייתה לדבר אל הסלע.

מסה ומריבה הוא הסיפור השני המתואר במקרא בו סופקו לבני ישראל מים במדבר באופן ניסי לאחר מרה, בסיפור זה נוצרה בארה של מרים.
## הסיפור המקראי
על פי המסופר בסוף פרשת בשלח שבספר שמות, כשהגיעו בני ישראל לרפידים לא היו שם מי שתייה. העם התלונן למשה:

משה פנה אל ה' שיורה לו כיצד לנהוג למול דרישת ההמון הזועם שעלול לסוקלו, וה' הורה לו להכות במטהו בצור לעיני השבעים הזקנים, דבר שיגרום באופן ניסי להוצאת מים מן הסלע. לאחר שמשה עשה כן, יצאו מים מן הסלע. סלע זה הוא בארה של מרים, אשר סיפק מי שתייה לבני ישראל במדבר ארבעים שנה עד מותה של מרים הנביאה.

בעקבות סיפר זה שונה שם המקום ל"מסה ומריבה".

## בתרבות
השיר "הפלא ופלא" שכתב יעקב דוד קמזון והלחין ידידיה אדמון מתחיל עם סיפור משה והסלע וממשיך שלמי הסלע היו תכונות פלאיות, כאשר משה נתן לגדי אחד לשתות, אז עבר כנראה הגדי התבגרות מואצת וקרניו צמחו לפתע שבהם נגח בשבעים זאבים וזכה לחיי נצח.
## ראו גם
* מי מריבה

קטגוריה:סיפורי ספר שמות
קטגוריה:נסים בתנ"ך
קטגוריה:פרשת בשלח
הומברטו אסבדו

**הומברטו אסבדו** (בספרדית: **Humberto Acevedo**; נולד ב-23 במאי 1997) הוא כדורגלן יהודי-קולומביאני המשחק בעמדת השוער.

## קריירה
אסבדו התחיל את הקריירה שלו בדפורטיבו קאלי. ביולי  הושאל לטאורו מליגת העל הפנמית. ב-18 באוגוסט 2019 ערך את הופעת הבכורה שלו בקבוצה בניצחון 0-1 נגד פלזה אמאדור. אסבדו הושאל למועדון גם בעונה שאחריה, אך לאחר פרוץ מגפת הקורונה בפנמה חזר לקאלי.

ב-29 בדצמבר 2020 ערך את הופעת הבכורה שלו בקבוצה במשחק במסגרת פלייאוף העלייה לגביע הסוד אמריקנה נגד מיליונאריס. המשחק נגמר בתיקו 1-1 אחרי 90 דקות ובדו-קרב בעיטות הכרעה ניצחה קאלי 3-4. בעונת  הפך לשוער הראשון של המועדון ורשם 26 הופעות במדיה.

בינואר  הושאל לליברטאד אקוודור בה שיחק חצי עונה.

אסבדו עבר תהליך גיור. ב-22 ביולי 2024 הודיע בחשבון האינסטגרם שלו על כך שהוא עולה לישראל.

## קישורים חיצוניים

## הערות שוליים

קטגוריה:כדורגלנים יהודים
קטגוריה:כדורגלנים קולומביאנים
קטגוריה:כדורגלנים ישראלים
קטגוריה:שוערי כדורגל יהודים
קטגוריה:שוערי כדורגל קולומביאנים
קטגוריה:שוערי כדורגל ישראלים
קטגוריה:יהודים קולומביאנים
קטגוריה:קאלי: כדורגלנים
קטגוריה:כדורגלני דפורטיבו קאלי
קטגוריה:כדורגלני טאורו
קטגוריה:ספורטאים זרים בפנמה
קטגוריה:ספורטאים זרים באקוודור
קטגוריה:גרים
קטגוריה:עולים בשנות ה-2020
קטגוריה:ישראלים ילידי קולומביה
קטגוריה:קולומביאנים שנולדו ב-1997
סמואיל קורמר

**סמאויל קורמר**  (ברוסית: **Самуил Борисович Кормер**; 25 בנובמבר 1922 - 10 באוגוסט 1982) היה מהנדס יהודי סובייטי, שעבד על פיתוח הנשק הגרעיני של ברית המועצות.  

## קורות חיים
סמואיל קורמר נולד בשנת 1922 בעיירה קוסטיוקוביצ'י שבמחוז מוהילב (אז בתחומי ברית המועצות כיום בבלארוס) למשפחה יהודית. בשנת 1928 המשפחה עברה לעיר אורשה בה קורמר סיים לימודי בית ספר.

בשנת 1940 קורמר החל לימודים באוניברסיטה הטכנית הממלכתית של מוסקבה ע"ש באומן. יולי 1941, לאחר פלישת נאצים לברית המועצות הוא גויס לשורות הצבא האדום. תוך זמן קצר קורמר שוחרר להמשך לימודים. לאחר סיום שנת לימודים השנייה גויס מחדש והועבר ללימודים באקדמיה לתותחנות אותה סיים בשנת 1947.

בשנת 1947 בהזמנת יולי חריטון קורמר החל לעבוד במשרד תכנון לפיתוח נשק גרעיני שעם הזמן התפתח למכון המחקר המדעי הכל-רוסי לפיזיקה ניסיונית בעיר סארוב. הוא עבד במחלקות של וניאמין צוקרמן ובהמשך אצל לב אלטשולר. קורמר השתתף בפרויקטים רבים שקשורים לפיתוח נשק גרעיני בברית המועצות.

בשנת 1956 קורמר סיים לימודי תואר שלישי והמשך הוא סיים פוסט דוקטורט וכיהן במכון בדרגת פרופסור.

בשנת 1970 הוחלט על הקמת מחלקה חדשה למחקרים בתחום לייזר וקורמר מונה למנהל המחלקה החדשה.

במהלך עבודה במכון קורמר הדריך כ-20 עבודות תואר שלישי ופוסט-דוקטורט.

על פעילתו לקורמר הוענקו פרסים רבים לרבות פרס ברית המועצות (3 פעמים) ופרס לנין. עיטור לנין הוענק לקורמר 3 פעמים.

קורמר נפטר בגיל 59 בפלאנגה במהלך חופשה ונטמן במוסקבה.

## קישורים חיצוניים
* ביוגרפיה 

קטגוריה:פיזיקאים יהודים
קטגוריה:מדענים יהודים סובייטים
קטגוריה:מעוטרי עיטור הדגל האדום של העמל
קטגוריה:מעוטרי עיטור לנין
קטגוריה:יהודים זוכי פרס לנין
קטגוריה:יהודים חברי האקדמיה למדעים של ברית המועצות
קטגוריה:סובייטים שנולדו ב-1922
קטגוריה:סובייטים שנפטרו ב-1982
אאופטרידים

**אֵאוּפַּטְרִידִים** (ביוונית עתיקה: **Εὐπατρίδαι**; מילולית: טובי אבות) היו שכבת האצולה והאריסטוקרטיה בחבל אטיקה שביוון העתיקה.

## מקורות האאופטרידים
חלוקת האוכלוסייה באטיקה לשלושה מעמדות: אאופטרידים, גאומורים (חקלאים) ודמיאורגים (בעלי מלאכה), מיוחסת לתסאוס, אשר אחראי גם לאיחוד (סינויקיסמוס) של אטיקה סביב אתונה העתיקה כפוליס. ההנחה היא שלאחר הסינויקיסמוס, האצילים ששלטו עד אותה עת בקהילות העצמאיות השונות, חויבו להתגורר באתונה, מושב השלטון החדש, כך שעם תחילתה של אתונה כפוליס, יצרו משפחות האצולה מעמד בעל מונופול של זכויות פוליטיות ומשרות בתחומי הממשל והכהונה. ייתכן שבתחילתה של אתונה כפוליס היו האאופטרידים האזרחים המלאים היחידים באתונה, שכן העדויות מראות שרק הם השתייכו לפרטריות השונות, והחלוקה לפרטריות הכילה את כלל האזרחים.

הלקסיקוגרפים עומדים על מאפייניהם של האאופטרידים, ולפיהם האאופטרידים הם האוכלוסייה האוטוכטונית, שוכני העיר וצאצאי המלוכה. יחד עם זאת, אין זה סביר שהמשפחות האאופטרידיות היו כולן אוטוכטוניות, אפילו במובן הרחב של המונח, שכן ככל הנראה חלקן היגרו לאטיקה.

## עלייתם ודעיכתם של האאופטרידים
שיא כוחם של האאופטרידים היה בתקופת הגבלת המלוכה. שתי המשרות, פולמרכוס וארכון, אשר נוסדו במהלך המאה השמינית לפנה"ס במטרה להגביל את סמכויות המלך, אוישו בידי אנשים ממעמד זה בלבד. בשנת 712 לפנה"ס נפתחה משרת המלך עצמה בפני כל האאופטרידים. כך, הממשל כולו היה בשליטתם והם היו המוציאים לפועל היחידים של המשפט והצדק במדינה.

עם קבלת חוקת דרקון, שנכתבה סביב שנת 621 בעקבות המאבק המעמדי בין האצולה למעמדות הנמוכים, חל כרסום בזכויות האצולה האתונאית. כרסום זה הלך והעמיק עם הרפורמות של סולון, שביסס את השלטון על טימוקרטיה, ללא קשר לייחוס המשפחתי, וכך הושוותה ההשפעה הפוליטית בעלי ממון מכל המעמדות לזו של האאופטרידים. הרפורמות הביאו לכך שמונו חמישה ארכונים, חמישה אאופטרידים, שלושה אגרקים (גאומורים) ושני דמיורגים, כפי שמציין אריסטו בספרו, "מדינת האתונאים". מכאן הלכה ופחתה השפעת האאופטרידים, עד שלקראת מחצית המאה ה-6 לפנה"ס, עם השתנות המשטר לכיוון טיראניה ודמוקרטיה, הגיעה ההשפעה הפוליטית של הייחוס המשפחתי לסיום.

## היחסים עם המעמדות האחרים
אופי היחסים של האאופטרידים עם שני המעמדות האחרים היה שנוי במחלוקת. סביר להניח שהאאופטרידים היו המעמד השולט והאצולה המוכרת היחידה, בעוד הגאומורים היו תושבי הארץ מכל שדרת העם והדמיאורגים היו אוכלוסיית הסוחרים והאמנים. במקורות העתיקים ההתייחסות לחלוקה המיוחסת לתסאוס היא כאל חלוקה של כלל האוכלוסייה, אולם גאורג בוסולט גרס כי שלושת המעמדות מייצגים שלושה יסודות באצולה האטית, כלומר, אצולת העיר, אצולת בעלי הקרקעות ואצולת המסחר, ומוחרגים מהם כליל יתר חלקי העם. מהמעט הידוע על ההיסטוריה החוקתית המוקדמת של אתונה, האאופטרידים מייצגים את האצולה היחידה שהייתה לה הכרה פוליטית כלשהי בתקופות המוקדמות של האתונה.

## לקריאה נוספת
* 

## קישורים חיצוניים
* Eupatridae: Nobility of Attica in Ancient Greece, Greek Boston

קטגוריה:יוון העתיקה: משטר
ביוארכאולוגיה

[שמאל|ממוזער|200px|טכנאי מעבדה ב[מכון מקס פלאנק בלייפציג ממצה DNA מעצם ניאנדרטלית בת כמה עשרות אלפי שנים.]]
**ביו-ארכאולוגיה** היא ענף מדעי המתמקד במחקר של שרידים ביולוגיים הקשורים לאתרים ארכאולוגיים. ביו-ארכאולוגיה כוללת מגוון רחב של תחומים, כולל אנתרופולוגיה פיזית (חקר שרידי אדם), ארכאוזואולוגיה (חקר שרידי בעלי חיים שאינם אנושיים), ארכאובוטניקה (Archaeobotany)  (חקר שרידי צמחים, כולל זרעים ואבקנים), פלאוגנטיקה (חקר דנ"א עתיק), וטפונומיה (החוקרת את תהליכי המוות, הקבורה וההשתמרות של אורגניזמים).

ביו-ארכאולוגים בוחנים ממצאים ארכאולוגיים ממקור ביולוגי. חלקם עוסקים בעיקר בניתוח של שלדים ועצמות (מכונים osteoarchaeologists) או paleopathologists שעוסקים בעיקר במחלות בעצם. הניתוח לא מוגבל רק לעצמות אלא גם להיבטים ביולוגיים אחרים כמו מומיות או אפילו צואה עתיקה.

המונח נטבע על ידי הארכאולוג הבריטי גרהם קלארק שב-1972 הגדיר אותו כחקר עצמות של בני אדם ובעלי חיים אחרים מאתרים ארכאולוגיים. ג'יין ביוקסטרה המציאה את ההגדרה הנוכחית בארצות הברית בשנת 1977. שרידי אדם יכולים להביא ממצאים לגבי בריאות, תרבות, אורח חיים, תזונה, תמותה ומבנה גוף של העבר. למרות שקלארק השתמש בו כדי לתאר רק שרידי אדם ושרידי בעלי חיים אחרים, יותר ויותר ארכאולוגים כוללים שרידים בוטניים.

הביו-ארכאולוגיה נוצרה במידה רבה מתוך שיטות המחקר של ארכאולוגיה תהליכית(כונתה גם ארכאולוגיה חדשה), שהתפתחה בארצות הברית בשנות ה-70 כתגובה לגישה תרבותית-היסטורית בעיקרה להבנת העבר. תומכי ארכאולוגיה תהליכית דוגלים בבדיקת השערות לגבי האינטראקציה בין תרבות לביולוגיה, או בגישה ביו-תרבותית.

ביוארכאולוגים חוקרים לדוגמה עדויות למחלות או טראומות בממצאים ארכאולוגים, לדוגמה ממצאים על טראומה חמורה ברגל של אדם מלפני 2000 שנה. דוגמה אחרת היא מציאת עדויות עתיקות למלריה בדרום מזרח אסיה המתוארכת לאלף החמישי לפני הספירה או עדויות לרככת ומחלות בדרכי הנשימה במונגוליה העתיקה. עדויות מהניתוח הביולוגי מוסיפות "חתיכות לפאזל" של הניתוח הארכיאולגיה ומאוששות או פוסלות תאוריות מדעיות בתחום בשנת 2021 נתגלו שרידים של לפחות 49 אנשים, רובם ילדים, בעיירה טולה  במדינת אידלגו במקסיקו. הניתוח הביו-ארכאולוגי מצביע על כך שהם הוקרבו כקורבנות אדם. סימני התעללות אופיינים מצביעים על הקרבה לאל טלאלוק או לאל Xipe Totec. הדבר עזר לבסס את התאוריה לפיה קורבן אדם היה נהוג ברחבי האימפריה האצטקית.

## קישורים חיצוניים

## הערות שוליים

קטגוריה:התמחויות בארכאולוגיה
קטגוריה:ביולוגיה
מסמך בקרת ממשקים

**מסמך בקרת ממשקים** (באנגלית: Interface Control Document, או בקיצור **ICD**) הוא מסמך בתחום הנדסת מערכות והנדסת תוכנה, שמספק רישום של כל המידע הנוגע לממשקים של פרויקט מסוים. מידע זה כולל שרטוטים, דיאגרמות, טבלאות ומידע טקסטואלי.

## מאפיינים
מסמך בקרת ממשקים מהווה מסמך גג לממשקים של המערכת. דוגמאות לפרטים שמפרט הממשקים נדרש לכלול:
* קלטים ופלטים של מערכת יחידה המתועדים במסמכי דרישות ממשק תוכנה (SIRS) ומסמכי דרישות ממשק חומרה (HIRS)
* ממשק בין שתי מערכות או תת-מערכות.
* פרוטוקול ממשק מלא, לרבות ממשקי חומרה ואלמנטים פיזיים כגון חיבורים ומתח, ממשקי תקשורת, ממשקי תוכנה כגון קלטים, פקודות, כיצד לגשת לפונקציות ואת השירותים הניתנים על ידי המערכת דרך הממשק. 

מסמך בקרת ממשקים צריך לתאר אך ורק את תיעוד הממשקים, ולא את מאפייני המערכות שמשתמשות בו לחיבור. הפונקציה והלוגיקה של אותה מערכת צריכים להיות מתוארים במסמכי הדרישות והעיצוב שלהן לפי הצורך. באופן זה, צוות יכול לפתח את המערכות המחברות שמשתמשות בממשק המוגדר, באופן בלתי תלוי לפונקציליות הפנימית של המערכת ומבלי להתייחס לאיך מערכות אחרות יגיבו לנתונים ואותות הנשלחים דרך הממשק. 

לדוגמה, מסמך בקרת ממשקים והתיעוד הנלווה אליו חייבים לכלול מידע על גודל, פורמט ומה נמדד על ידי הנתונים, אך לא כל משמעות סופית של הנתונים בשימושם המיועד על ידי כל משתמש.

ממשק מוגדר בצורה מספקת יאפשר לצוות אחד לבדוק את יישום הממשק על ידי סימולציה באופן פשוט. אי הידיעה של הלוגיקה העסקית של המערכת בצד משתמש הקצה של הממשק הופכת לסבירה יותר לפתח מערכת שלא תשבר כאשר המערכת השנייה תשנה את כללי הלוגיקה העסקיים שלה. כך מושגת מודולריות והפשטה הטובה לתחזוקה וקלות לביצוע הרחבות ועדכונים פנימיים.

## ביקורת
מבקרי תיעוד הדרישות והנדסת מערכות באופן כללי, לעיתים קרובות מתלוננים על הדגש המופרז על תיעוד.

מסמך בקרת ממשקים לא חייב להיות מסמך טקסטואלי. הוא יכול להיות טבלה מתפתחת של מה נכנס ומה יוצא, מסד נתונים דינמי המייצג כל תת-מערכת כתצוגת מסד נתונים, סט של דיאגרמות אינטראקציה.

במסמכי בקרת ממשקים משמשים לעיתים קרובות כאשר תת-מערכות מפותחות באופן אסינכרוני בזמן, שכן הם מספקים דרך מובנית להעביר מידע אודות ממשקי תת-מערכות בין צוותי עיצוב תת-מערכות שונים.

קטגוריה:הנדסת מערכות
קטגוריה:הנדסת תוכנה
הרפורמה בשוק החשמל בישראל

**הרפורמה בשוק החשמל בישראל** היא רפורמה, עליה החליטה ממשלת ישראל ב-2018 וחלקה העיקרי הושלם עד 2024. היא החלה עם הרפורמה בחברת החשמל ונועדה לפתוח את משק החשמל בישראל לתחרות, לשפר את יעילות אספקת החשמל, ולהפחית את העלויות לצרכנים. אחת המטרות המרכזיות של הרפורמה היא לאפשר לצרכנים בישראל לבחור בין ספקי חשמל פרטיים לחברת החשמל לישראל.

## צעדים עיקריים
במסגרת הרפורמה, תשתית החשמל הפיזית נותרת תחת ניהול חברת החשמל, ומה שייפתח לתחרות הוא "מקטע האספקה".
על פי הרפורמה, צרכנים ישראלים יוכלו לרכוש חשמל מספקים פרטיים גם ללא צורך במונה חשמל חכם. צעד שעל פי הערכות צפוי לחסוך לצרכנים הביתיים חיסכון חודשי של עשרות שקלים בממוצע וסך הכל לציבור כ-750 מיליון שקל בשנה.

בנוסף, אישרה הממשלה הקמה של תחנות כוח נוספות על מנת להגדיל את התחרות בייצור החשמל.

אחת ממטרות הרפורמה היא ביטול המונופול של חברת החשמל במשק החשמל הישראלי. כיום היקף השוק הוא מעל ל-30 מיליארד שקלים בשנה. הערכות משרד האנגריה והתשתיות הן שבעקבות הרפורמה, יותר ממיליון לקוחות ולפחות 12 מיליארד שקלים, יעברו לחברות פרטיות.

### אתגרי הרפורמה
* המעבר לספקים פרטיים דורש פניה פרטית של כל לקוח ותהליך בירוקרטי שאורך לעיתים כחודש עד לסיום הטיפול.
* השלמת פריסת מונים חכמים לכלל הצרכנים הפרטיים בישראל, תהליך שיימשך לפי הערכות עד שנת 2028.
* הקמת תחנות כוח חדשות מלוות בתהליך המעורר התנגדויות של תושבים באזור המתוכנן ומעכבת את התהליך.

## קישורים חיצוניים
* רפורמת החשמל באתר משרד האנרגיה והתשתיות

## הערות שוליים

חשמל
רפורמה
חשמל
אפרת לקסר

**אפרת לקסר** (נולדה בשנת 1958) היא שופטת בדימוס, נשיאת בית הדין האזורי לעבודה בתל אביב לשעבר.

נולדה בישראל וסיימה לימודיה בבית הספר תיכון צייטלין בתל אביב בשנת 1976. שירתה בשירות לאומי בשנים 1976–1977. בשנים 1980–1981 התמחתה בבית המשפט המחוזי בתל אביב אצל הנשיא בנימין כהן, ובמשרד עורכי דין מ. זליגמן ושות’, וסיימה לימודי משפטים באוניברסיטת בר-אילן. בשנת 1982 הוסמכה כעורכת דין והחלה לעבוד כשכירה ואחרי כן כעצמאית.

במאי 1995 מונתה לרשמת בבית הדין האזורי לעבודה בתל אביב ובאפריל 1997 מונתה לשופטת בבית הדין. באוגוסט 2011 מונה לסגנית נשיא בית הדין האזורי לעבודה בתל אביב, ובאפריל 2012 לנשיאת בית הדין - תפקיד בו כיהנה עד פרישתה לגמלאות ב-21 באפריל 2019. לאחר פרישתה, עובדת כמגשרת וכבוררת במסגרת חברת 'המשכן לבוררות ופתרון סכסוכים'.

במהלך כהונתה, הרבתה לדון בתיקים שנגעו לסכסוך העבודה הממושך ברכבת ישראל סביב תהליכי ההפרטה בחברה.

בדצמבר 2012 דחתה את הבקשה לצווי מניעה שהגישה המדינה כנגד שביתת האחיות, והבהירה כי הזכות לשביתה קיימת גם בתקופת בחירות.

בדצמבר 2018 מונתה לחברה בוועדה בראשות נשיאת בית הדין הארצי בדימוס נילי ארד, לבחינת הליכי הגישור וההידברות בית הדין הארצי לעבודה - ועדה שבעקבות מסקנותיה הוסדר בספטמבר 2021 נוהל אחיד וקבוע בנושא.

כמו כן הייתה חברה בוועדה המייעצת למנהל בתי המשפט בנושא קביעת נוהל ועדת חריגים לעוזרים משפטיים, וכחברה בצוות ההיגוי להשתלמות נשיאי וסגני נשיאי בתי משפטי וכן כנציגת בית הדין לעבודה ב'פורום נשיאת העליון'.

## חיים אישיים
נשואה לעו"ד עקיבא לקסר. בנה קובי לסטר הוא יזם.

## הערות שוליים

קטגוריה:נשיאי בתי הדין האזוריים לעבודה
קטגוריה:שופטות בתי הדין לעבודה
קטגוריה:בוגרות בית הספר צייטלין
קטגוריה:בוגרי בית הספר צייטלין
קטגוריה:בוגרות שירות לאומי
קטגוריה:בוגרות אוניברסיטת בר-אילן: משפטים
קטגוריה:בוגרי אוניברסיטת בר-אילן: משפטים
קטגוריה:מגשרות ישראליות
קטגוריה:ישראליות שנולדו ב-1958
קטגוריה:ישראלים שנולדו ב-1958
שפות פולינזיות

**השפות הפולינזיות** הן משפחת שפות, חלק מן הענף האוקיאני של משפחת השפות האוסטרונזית. ישנן 38 שפות פולינזיות, המייצגות 7% מ-522 השפות האוקיאניות, ו-3% מן השפות האוסטרונזית. בעוד שמחציתם מדוברת באזור הגאוגרפי הקרוי פולינזיה (המשולש הפולינזי), החצי השני – המכונה שפות אמצע-פולינזיות – מדובר דווקא בחלקים אחרים של האוקיינוס השקט: ממיקרונזיה ועד לאטולים הפזורים בפפואה גינאה החדשה, באיי שלמה ובוונואטו. השפות הפולינזיות הבולטות ביותר, לפי מספר הדוברים, הן סמואית, טונגאית, טהיטית, מאורית והוואית.

אבותיהם של הפולינזים המודרניים היו נווטי לפיטה, אשר התיישבו באזור טונגה וסמואה לפני כ-3,000 שנה. בלשנים וארכאולוגים מעריכים כי אוכלוסייה ראשונית זו עברה התפתחות משותפת במשך כ-1,000 שנים, מה שהוליד את הפרוטו-פולינזית, האב הקדמון הלשוני של כלל השפות הפולינזיות המודרניות. לאחר אותה תקופה של פיתוח משותף, החברה הפרוטו-פולינזית התפצלה למספר אוכלוסיות צאצאות, כאשר נווטים פולינזים התפזרו ברחבי ארכיפלגים שונים ברחבי האוקיינוס השקט – חלקם הפליגו מערבה לאזורים אשר היו מיושבים כבר, בעוד אחרים ניווטו מזרחה והתיישבו בטריטוריות חדשות (איי החברה, איי מרקיז, הוואי, ניו זילנד, אי הפסחא וכו').

עד היום, השפות הפולינזיות מראות דמיון לשוני רב, במיוחד באוצר המילים שלהן. בין המילים שבהן ישנו דמיון רב ניתן למנות מילים חשובות מבחינה תרבותית כגון טאבו, אריקי, מוטו, פנואה, קאווה וטאפה וכן *סוואיקי (מילה משוחזרת), המולדת המיתולוגית של חלק מהתרבויות.

## קישורים חיצוניים

## הערות שוליים

*
קיזילאורדה

**קיזילאורדה** (בקזחית: **Қызылорда**/**Qyzylorda**; ברוסית: **Кызылорда**) היא עיר בדרום קזחסטן ובירת מחוז בעל שם זהה. על פי אומדן רשמי מתאריך 1 בינואר 2023, התגוררו בעיר 350,049 בני אדם. מבחינה היסטורית, קיזילאורדה התפתחה סביב נהר סיר דריה וחאנות קוקנד. בשנים 1925–1927 שימשה כבירת קזחסטן הסובייטית.

## היסטוריה
ראשיתה של העיר המודרנית החלה בשנת 1817 כאתר של מבצר ח'אנות קוקנד הידוע בשם **אק-מצ'ט** (תרגום מילולי: "מסגד לבן"'). בשנת 1853 המבצר נכבש על ידי חיילים רוסים תחת הגנרל וסילי פרובסקי. הרוסים הקימו מבצר חדש וקראו לו **פורט-פרובסקי** על שמו של הגנרל.
סביב המבצר התפתחה העיירה **פרובסק**. ב-1925 שונה שמה של העיר לשמה הנוכחי. הרוסים הקימו מבצר חדש וקראו לו **פורט-פרובסקי** (Форт-Перовский), על שם הגנרל.

## גלריית תמונות

Qyzylorda station.jpg|תחנת רכבת בעיר, 2003
Казанская церковь, Кызылорда, 2009.jpg|כנסיית קאזאן הקדושה בקיזילאורדה, 2009
Мечеть Айтбая, Кызылорда, 2009.jpg|מסגד אייטבאי בקיזילאורדה, 2009


## ערים תאומות
* 
* 
* 

## קישורים חיצוניים

## הערות שוליים

קטגוריה:יישובים שהוקמו ב-1820
קטגוריה:קזחסטן: ערים
מחסום ביטחוני

[שמאל|ממוזער| מחסום ליד [אבו דיס, יהודה ושומרון]]
[ממוזער| חיפוש שערכו [המנדט הבריטי|הבריטים בכניסה לתל אביב בשנות הארבעים.]]
**מחסומי ביטחון**, המכונים גם **מחסומים אזרחיים**, הם מתקנים ביטחוניים שהוקמו על מנת לשלוט בתנועת אנשים וחומרים באזורים הנתונים לשליטה צבאית, או חצי-צבאית, ומטרתם למנוע פעולות טרור ואיומים ביטחוניים.

בישראל, כמו גם באזורים אחרים בעולם, נעשה שימוש במחסומים אלה כדי להבטיח את ביטחון האזרחים ולמנוע חדירת גורמים עוינים. מחסומים אלו מוצבים בנמלי תעופה, במרכזי תחבורה ובנקודות כניסה ויציאה בערים גדולות.

## דוגמאות
ממוזער| חייל צבא עיראק מאייש מחסום
אף על פי ששיטות העבודה והאכיפה משתנות, נעשה שימוש בנקודות ביקורת ב:
* נמלי תעופה ומרכזי תחבורה אחרים ברחבי העולם, כולל אלה המנוהלים על ידי רשות אבטחת התעבורה של ארצות הברית שמטרתם למנוע חדירת גורמי טרור ולהבטיח את בטיחות הנוסעים.
* בגרמניה לאחר מלחמת העולם השנייה, הוצבו מחסומים על ידי בעלות הברית כדי לפקח על התנועה בין אזורי הכיבוש ולמנוע התקוממויות או פעולות איבה.
* ביוגוסלביה במהלך מלחמות יוגוסלביה הוצבו מחסומים בין האזורים השונים על ידי הכוחות הצבאיים של כל צד במטרה לשלוט בתנועת האוכלוסייה ולהגן על גבולותיהם.
* בצפון אירלנד הוצבו מחסומים על ידי הצבא הבריטי, כוח השיטור המלכותי של אלסטר וכוח המתנדבים מאלסטר שמטרתם הייתה לפקח על התנועה בין אזורים עוינים ולמנוע פעולות טרור.
* קולומביה הוצבו מחסומים על ידי כוחות צבאיים וחצי-צבאיים במטרה לפקח על תנועת האוכלוסייה ולמנוע הברחות נשק ופעילות של כוחות גרילה.
* בשטחי יהודה ושומרון צה"ל מציב מחסומים כדי למנוע חדירת גורמי טרור לישראל ולהגן על האוכלוסייה האזרחית.
* במקסיקו, כוחות צבא ומשטרה מציבים מחסומים בנקודות כניסה ויציאה של ערים גדולות כדי להילחם בסחר בסמים ולמנוע פשיעה חמורה.
* פקיסטן, לאחר הפיגועים הטרוריסטיים, בעיקר בנקודות כניסה ויציאה של ערים גדולות.
* בפקיסטן בעקבות הפיגועים הציבה הממשלה מחסומים בנקודות כניסה ויציאה של ערים גדולות כדי לפקח על תנועת האוכלוסייה ולמנוע פעולות טרור.
* גיאנה הצרפתית הז'נדרמריה הצרפתית מציבה מחסומים כדי לפקח על התנועה באזורים המועדים לפשיעה ולשמור על הסדר הציבורי.

## יתרונות והשפעות
מחסומים מספקים יתרונות רבים, כולל היכולת לשלוט כיצד אנשים נכנסים כך שאנשי אבטחה (בין אם הם ממשלתיים או אזרחיים) יוכלו לסנן את הנכנסים כדי לזהות פושעים או טרוריסטים ולאתר חפצי חבלה.

הצבת מחסומים משפיעה באופן משמעותי על חיי האזרחים, בין אם מדובר באזורים מוכי סכסוך ובין אם בנמלי תעופה או מרכזי תחבורה אחרים. ההשפעות של המחסומים נעות בין טרדות יומיומיות כמו עיכובים בתנועה ועד לסכנות חמורות כמו עיכוב בטיפול רפואי שמוביל לסכנת חיים. לדוגמה, מחקרים שבוצעו על ידי אוניברסיטת ביר זית מדגישים את ההשפעות השליליות של המחסומים בשטחים הפלסטיניים.

## ראו גם
* בידוק ביטחוני
* מעבר גבול
* חופש התנועה
* מוצב

## הערות שוליים

קטגוריה:טקטיקה צבאית
קטגוריה:דפים עם תרגומים שלא נסקרו
קטגוריה:ביצורים
טאיטונג

ממוזער|העיר טאיטונג כחלק ממחוז טאיטונג
**טאיטונג** (בסינית: **臺東市**), היא עיר בדרום-מזרח טאיוואן המשמשת כבירת המחוז האדמיניסטרטיבי טאיטונג. העיר שוכנת על חוף האוקיינוס השקט ומהווה אחת הערים הגדולות בחוף המזרחי של האי.

לעיר שדה תעופה והיא מאפשרת גישה נוחה לאי הירוק ולאי הסחלבים, שני יעדי תיירות פופולריים.

## היסטוריה
לפני המאה ה-16, מישור טייטונג היה מיושב על ידי שבטי הילידים החקלאים פאייוואן ואמיס. תחת השלטון ההולנדי ובזמן שלטון צ'ינג, חלק גדול ממזרח טייוואן, כולל טאיטונג של היום, נקרא "פי-לאם" (בסינית" 卑南).

ממצאים ארכאולוגים רבים מהתקופה הפרהיסטורית התגלו ב-1980 במהלך בניית תחנת הרכבת של העיר. הפארק הארכאולוגי ביינאן (Beinan Cultural Park) מציג גילוי ההתיישבות הפרהיסטורית הגדול והמשמעותי ביותר שקיים באי. חפצים רבים מן החפירות ניתן למצוא במוזיאון הלאומי לפרהיסטוריה שממוקם גם הוא בעיר.

מרכז|ממוזער|300x300 פיקסלים|המוזיאון הלאומי לפרהיסטוריה בטאיטונג

## אקלים
לטאיטונג אקלים מונסון טרופי, עם עונה רטובה ממאי עד אוקטובר, עונה יבשה מנובמבר עד אפריל, וטמפרטורות חמות עם לחות גבוהה לאורך כל השנה. לעומת זאת, בניגוד לרוב האקלים הטרופי, העונה היבשה היא ערפילית ולא שמשית. שיא הטמפרטורה הגבוה ביותר של טאיוואן נרשם בטאיטונג ב-9 במאי 2004, כשהטמפרטורות הגיעו לשיא מעל 40 מעלות צלזיוס בפעם הראשונה בהיסטוריה המתועדת של המדינה.

## חינוך
בעיר נמצאת האוניברסיטה הלאומית טאיטונג (באנגלית: (NTTU) National Taitung University בסינית: 國立臺東大學).

## גלריה

קובץ:Dulan Stone Wall - 4.JPG|ימין|ממוזער|220x220px|עמוד אבן בכניסה לאתר הארכאולוגי
קובץ:TRA Taitung Station 20180502.jpg|תחנת הרכבת של טאיטונג
קובץ:Taitung Airport Terminal 20120324a.JPG|נמל התעופה טאינטונג
קובץ:Visitor Information Center, Taitung Bus Station 20171009.jpg|תחנת האוטובוס של טאיטונג
קובץ:Taitung University entrance.jpg|האוניברסיטה הלאומית בטאיטונג


## קישורים חיצוניים

* 

## הערות שוליים

קטגוריה:טאיוואן: ערים
אקטאו

**אקטאו** (בקזחית: **Ақтау**, מילולית: "ההר הלבן"; ברוסית: **Актау**) היא עיר נמל בדרום-מערב קזחסטן ובירת מחוז מנגוסטאו. העיר שוכנת ב, על שפת הים הכספי, כ-1,700 ק"מ דרום-מערבית לבירה אסטנה. על פי אומדן רשמי מתאריך 1 בינואר 2023, התגוררו בעיר 271,731 בני אדם. מ-1964 עד 1991, העיר הייתה ידועה בשם **שֶׁבְצֶ'נְקוֹ** - על שמו של המשורר האוקראיני טאראס שבצ'נקו שגלה באזור.

## היסטוריה
שטח אקטאו היה מיושב בעבר על ידי שבטים עתיקים של סקיתים, ועל תוואי של שלוחת דרך המשי הצפונית, ובכך נוסדו כמה מקדשים סופים באזור. עם זאת, באזור התקיימה אוכלוסייה דלילה טרם התקופה הסובייטית וללא ערים משמעותיות, גם בגלל המחסור במים מתוקים.

בשנת 1958, התיישבו מחפשי אורניום באזור וקראו ליישובם **מלבויה** על שם המפרץ המקומי. בשנים שלאחר מכן ניתן לאקטאו שמה המקומי. עם זאת, בשנת 1964 ניתן ליישוב שם נוסף, **שבצ'נקו**, לכבוד המשורר האוקראיני טאראס שבצ'נקו שבשנים 1850–1857 שרה בגלות פוליטית בפורט-שבצ'נקו, כ-100 ק"מ מצפון-מערב. ייתכן ששם אוקראיני זה ניתן לעיר גם בשל ריבוי העובדים האוקראינים שהתיישבו בעיר. כיום ניתן לזהות בקלות את הצאצאים האוקראינים בשל סיומת שם המשפחה 'enko-'.

ב-11 בספטמבר 2007, הנשיא נורסולטן נזרבייב הכריז על תוכנית ענק לפיתוח האזור. באוגוסט 2013 הופסק הפרויקט.

## ערים תאומות
* 
* 
* 

## קישורים חיצוניים

## הערות שוליים

קטגוריה:יישובים שהוקמו ב-1958
קטגוריה:הים הכספי: ערי נמל
קטגוריה:הים הכספי: יישובים
קטגוריה:אסיה: ערי נמל
קטגוריה:קזחסטן: ערים